NaiveNeuron/SloPal huggingface dataset:
Glváč, Martin, podpredseda NR SR (2016-10-20):
Ďakujem, pán minister. Ďalšia otázka je od pána poslanca Vladimíra Slobodu a znie: „Vážený pán minister, Úrad verejného zdravotníctva Slovenskej republiky v septembri v rámci Stop tatarákom! upozornil reštaurácie v Bratislave, že začne dôsledne dohliadať na uplatňovanie vyhlášky Ministerstva zdravotníctva Slovenskej republiky č. 533/2007, ktorá zakazuje predaj tepelne neupraveného mäsa v reštauráciách. Vyhláška platí od roku 2007 a za tých deväť rokov, počas ktorých Úrad verejného zdravotníctva prehliadal podávanie tepelne neupraveného mäsa, najmä známych tatarákov, sa nevyskytli žiadne problémy, ktoré by súviseli s tým, že ich reštaurácie predávajú. Plánujete upraviť tieto vyhlášky, ktoré v niektorých častiach až nezmyselne striktne obmedzujú fungovanie stravovacích zariadení?“ Nech sa páči, pán minister.
Puci, Róbert, poslanec NR SR (2014-06-03):
Pán predseda, dajte, prosím, hlasovať o pozmeňujúcom návrhu pána poslanca Jána Mičovského.
Pellegrini, Peter, predseda NR SR (2015-07-02):
Panie poslankyne, páni poslanci, ešte raz sa pýtam, či každý poslanec využil svoje právo hlasovať. Ak áno, vyhlasujem tajné hlasovanie za skončené. Zároveň navrhujem, aby počas toho, ako budú overovatelia a skrutátori spočítavať hlasy, sme pokračovali v rozprave k návrhu zákona o verejnom obstarávaní. Poprosím pána ministra spravodlivosti, aby sa dostavil do rokovacej sály a zaujal miesto navrhovateľa. Pán poslanec Bagačka zaujme miesto spravodajcu. Budeme pokračovať vystúpením pána poslanca Borisa Suska, pripraví sa po ňom pán poslanec Zajac a po ňom pán poslanec Viskupič ako posledný prihlásený do rozpravy ústne. Poprosím, pán minister. Poprosím pána ministra spravodlivosti. Už je tu pán minister. Nech sa páči, pán poslanec, máte slovo. (Pokračovanie v rokovaní v rozprave o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1494.)
Laššáková, Jana, podpredsedníčka NR SR (2014-06-24):
Pán poslanec Viskupič, nech sa páči.
J. Tkáčová, poslankyňa: (2009-12-02):
Pani ministerka, možno viete, možno nie, ale v Českej republike takýto zákon Ústavný súd označil ako protiústavný. A predpokladám, že takto to dopadne aj na Slovensku.
Danko, Andrej, podpredseda NR SR (2024-09-26):
Pani ministerka.
Figeľ, Ján, podpredseda NR SR (2013-06-17):
S ďalšou faktickou Anton Martvoň.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 146, za 106, zdržalo sa 39 poslancov, 1 nehlasoval. Národná rada sa uzniesla, že tento zákon prerokuje v druhom čítaní. Nech sa páči.
B. Bugár, podpredseda NR SR: (2004-01-23):
Pán poslanec Šimko, ste spravodajca, čakáme na vás. Pán spravodajca, nech sa páči, máte slovo.
Šimečka, Michal, podpredseda NR SR (2024-04-16):
Ďakujem veľmi pekne. Na vaše vystúpenie sú tri faktické poznámky a ako prvá, pani poslankyňa Luščíková.
Grendel, Gábor, podpredseda NR SR (2020-03-24):
Nech sa páči, pán podpredseda.
Fronc, Martin, poslanec NR SR (2011-12-01):
Ďakujem pekne, pán predsedajúci. Pán kolega Matovič, ono by bolo dobré, aby ste sa vrátili do školy. Pretože tisíc percent, o niekoľko tisíc percent zvýšiť plat, to by znamenalo, že pred tými rokmi ten plat toho poslanca bol možno v hodnote 100 alebo 150 eur. Takže predsa len a druhá poznámka, ja vám ukážem výplatnú pásku z roku 2008, v čase, keď sa uvádzali platy v druhom polroku v korunách aj v eurách, a súčasnú výplatnú pásku. Poslanci si od roku 2008 každý rok zmrazili platy a plat poslanca je taký istý a na budúci rok bude taký istý, ako bol v roku 2008. Preto si myslím, že by ste mali vážiť slová. Ďakujem pekne.
Kolesík, Andrej, poslanec NR SR (2014-09-24):
Ďakujem, pani predsedajúca, za slovo. Pán poslanec Mikloško, napriek tomu, že toto nie je filozofická diskusia o jadrovej energetike, ale o návrhu uznesenia ku kontrole NKÚ v tejto spoločnosti, tak ma teší vaša podpora jadrovej energetike. Naozaj úprimne. Ale vo vašom vystúpení ma vyrušila jedna veta, ktorú ste povedali, že, ako len tak medzi rečou, že Najvyšší kontrolný úrad chodí kontrolovať kade-tade, avšak za dva a polroka dokopy nič neurobil. No tu sa chcem zastať NKÚ. Asi ste tu neboli 11. júla 2014, keď jeho predseda pán Jasovský prednášal správu o výsledkoch kontrolnej činnosti za rok 2013 tu v tejto sále, kde bolo veľmi presne popísané, koľko desiatok a akých kontrol bolo kde vykonaných, a za to obdobie dva a polroka sa to ráta takmer na stovky. Takže, prosím, nedehonestujte prácu tohto nezávislého orgánu alebo úradu takými mimochodom tvrdeniami, že za dva a polroka tam nič neurobili. Nie je to správne a hlavne to nie je pravda. Ďakujem.
Marcinková, Vladimíra, poslankyňa NR SR (2021-03-19):
Ďakujem pekne. Pán minister, ja sa chcem poďakovať za naliehavosť, ktorú počujem vo vašom hlase, keď hovoríte o klimatickej kríze a o všetkému, čomu v rámci týchto zelených tém momentálne čelíme. A tiež sa chcem vyjadriť k uzneseniu, ktoré ste spomínali. Plne podporujem aktuálne znenie, ale chcem aj takýmto spôsobom vyjadriť apel a možno prosbu na koaličných partnerov, mojich kolegov, aby sme sa neuspokojili len naozaj (zaznenie gongu) s týmto znením a aby sme zašli ďalej, aby sme naozaj našli konsenzus v tom, že aj napriek heterogénnosti našich politických názorov musíme vychádzať zeleným snahám v ústrety. Všetkým zeleným snahám, pretože naozaj toto bude definovať našu budúcnosť, a ako čerstvá matka, najmä budúcnosť našich detí. Ďakujem.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 135, za 60, proti 22, zdržalo sa 53. Konštatujem, že návrh schválený nebol.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 132 poslancov, za 130, proti nikto, zdržal sa 1, nehlasoval 1 poslanec. Konštatujem, že Národná rada posunula tento návrh zákona do tretieho čítania . Otváram rozpravu v rámci tohto čítania a pýtam sa, či má niekto záujem prihlásiť sa do rozpravy.
B. Bugár, podpredseda NR SR: (2004-03-04):
(Hlasovanie.) Prítomných 143 poslancov, za návrh 142, nehlasoval 1. Konštatujem, že tieto návrhy zo spoločnej správy sme schválili.
Danko, Andrej, predseda NR SR (2016-10-14):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Milanovi Mojšovi.
P. Paška, predseda NR SR: (2008-12-03):
(Hlasovanie.) 138 prítomných, 37 za, 64 proti, 35 sa zdržalo, 2 nehlasovali. Návrh sme neschválili.
Hrnčiar, Andrej, doterajší podpredseda NR SR (2020-03-20):
Pán poslanec Štefan Kuffa.
Žiga, Peter, podpredseda NR SR (2024-10-23):
Pán poslanec Puci.
M. Vášáryová, poslankyňa: (2006-10-24):
Národná  rada   Slovenskej   republiky   uznesením    č.     46 z 5. septembra 2006 pridelila návrh poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 16/2004 Z. z. o Slovenskej televízii (tlač 48) na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Poslanecký návrh zákona odporučil schváliť Ústavnoprávny výbor   Národnej   rady  Slovenskej   republiky   uznesením  č. 24 z 11. októbra 2006. Výbor Národnej rady pre kultúru a médiá odporučil schváliť tento návrh uznesením č. 19 zo 17. októbra 2006. Výbory Národnej rady Slovenskej republiky, ktoré tento predmetný poslanecký návrh prerokovali, prijali pozmeňujúce a doplňujúce návrhy, nebudem ich, ak dovolíte, čítať, pretože ich máte všetci pred sebou v spoločnej správe a okrem toho všetky pozmeňujúce a doplňujúce návrhy gestorský výbor odporúčal schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať osobitne o každom bode s návrhom schváliť. Gestorský výbor ma určil za spoločnú spravodajkyňu výborov a poveril ma, aby som podala túto správu. Spoločná správa bola schválená, to som povedala. Ďakujem, pán predsedajúci, skončila som, prosím, otvorte rozpravu.
P. Hrušovský, podpredseda NR SR: (2002-08-20):
Pristúpime k hlasovaniu o návrhu zákona ako o celku, s odporúčaním pána spoločného spravodajcu návrh zákona schváliť. Hlasujeme, páni poslanci. Prezentujme sa a hlasujme o vrátenom návrhu pána prezidenta ako o celku. S odporúčaním schváliť. (Hlasovanie.) Prítomných 103 poslancov, za návrh 82, proti 2 poslanci, zdržalo sa 17 poslancov, nehlasovali 2. Konštatujem, že Národná rada Slovenskej republiky po opätovnom prerokovaní návrh zákona schválila. Budeme pokračovať hlasovaním o ďalšom prerokovanom bode. Prosím pána poslanca Mesiarika, aby ako poverený spravodajca výboru pre sociálne veci a bývanie uvádzal hlasovanie k jednotlivým návrhom, ktoré sú uvedené v spoločnej správe k vrátenému návrhu zákona o sociálnej pomoci. Pán poslanec Mesiarik, nech sa páči, máte slovo. M. Mesiarik, poslanec: Vážený pán podpredseda, vážené poslankyne, poslanci...
Kollár, Boris, predseda NR SR (2022-02-15):
Prosím, prezentujme sa a hlasujme. (Hlasovanie.) Prítomných 128 poslancov, za 79, proti 16, zdržalo sa 33. Konštatujem, že Národná rada schválila navrhnuté uznesenie. Pokračujeme hlasovaním o návrhu uznesenia k Správe osobitného kontrolného výboru na kontrolu činnosti Slovenskej informačnej služby o stave použitia informačno-technických prostriedkov za rok 2021, tlač 844. Dávam slovo členovi tohto výboru poslancovi Petrovi Šucovi a prosím ho, aby hlasovanie uviedol. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2021 , tlač 844.)
Shahzad, Silvia, poslankyňa NR SR (2017-12-07):
Ja by som len chcela pripomenúť, že napríklad opätovné posudzovanie zdravotného stavu sa vykonáva u osôb, alebo teda tie komplexné posudky sa robia aj u osôb, u ktorých je hneď na začiatku jasné, že ten stav je trvalý. Ja súhlasím s tým, že pokiaľ má niekto zdravotné postihnutie novo priznané alebo proste je čerstvé, keď to tak nazvem, tak ho preposudzovať možno treba. Ale ak niekto naozaj má tie zdravotné následky také, kde je úplne jednoznačné, že k zmene nedôjde, zdá sa mi veľmi necitlivé, ak sa toto robí. Čo sa týka tých individuálnych pochybení, práve preto, že je tu podľa mňa strašne veľa takých prípadov individuálnych pochybení, treba hľadať príčinu. A práve preto my prichádzame s touto zmenou a s týmto návrhom zákona, lebo máme pocit, že úrady sa často, alebo nielen úrady, aj ústredia, ministerstvo práce sa často vyhovárajú len na individuálne pochybenia a hádžu to na plecia jednotlivých úradníkov, ale tí v podstate konajú len v medziach zákona a tie podmienky sú nastavené často tak prísne, tak jednoznačne, že ani oni nemajú veľmi na výber. Tak práve preto si myslíme, že tento návrh zákona je oprávnený.
Laššáková, Jana, podpredsedníčka NR SR (2014-07-03):
Pani poslankyňa Mezenská, nech sa páči.
Zajac, Pavol, poslanec NR SR (2013-05-23):
Vážený pán kolega Hlina, naozaj tu v parlamente je nás viacej takých, ktorých trápi a trápilo to, ako bolo s vami narábané pri tejto akcii v marci. Naozaj mi na tom vadí to, že polícia voči vám zasiahla nie ako proti poslancovi, ale ako proti občanovi. Hociktorému občanovi sa to mohlo stať. Hocikomu z našich detí, našich príbuzných sa to mohlo stať. Neprimeraným spôsobom ste boli napadnutý. A ja pri týchto obrázkoch som mal pred očami situáciu v Prešovskom kraji, konkrétne poviem, v okrese Vranou nad Topľou, kde pri voľbách do vyšších územných celkov sa neustále opakuje to, že sa húfne nakupuje rómske obyvateľstvo, aby chodilo voliť, a húfne potom chodí ku volebným miestnostiam. My to veľakrát monitorujeme. V roku 2005 som podal aj trestné oznámenie a naozaj mám pred očami situáciu, keď tam s určitými novinármi monitorujeme túto situáciu. A ten dav ľudí nás môže napadnúť a ja si kladiem otázku, proti komu potom polícia bude zasahovať, či to bude proti nám, a či bude s nami narábané tak ako s vami, že nás spútajú a ešte obuškami nás budú biť, alebo nás budú chrániť pred tým lynčujúcim davom. Takže naozaj ďakujem vám za vaše vystúpenie.
Kočiš, Eduard, poslanec NR SR (2021-06-30):
Ďakujem pekne za slovo, pán predsedajúci. Podľa Igora Matoviča sú ľudia nie nuly, ale až mínusové čísla. Chránil ste životy a chránil ste zdravie. Ja sa pýtam, pán premiér, „pán minister financií“, alebo len, drahý Igor, koho, kde a kedy? Lebo toto naozaj ľudia neberú. Ste človek, ktorý je takým omylom slovenskej politickej scény, ste taký balónik, ktorý vyletel, odfúklo ho a spľasol a v podstate ho už ani niet. Opäť sa tu iba hráte na nejakého úzkocitlého chlapca, plačete, preháňate, vraciate sa do hlbokej minulosti, robíte zo seba úplného chudáčika, ktorý chce iba dobre pre celý slovenský národ, ale tí zlí politici z tej terajšej opozície sa ho dokonca pokúšajú fyzicky zlikvidovať. Ja sa pýtam, to na akom liečení, akú terapiu ste absolvoval, kde ste vy bol? Rozprávate tu o 500 miliónoch slovenských korún, ktoré ste zaplatil na daniach. Ale prečo nerozprávate o miliónoch, ktoré ste nezaplatil v rámci kúpy tlačiarenských strojov? O tom sa už baviť nemusíme? Každý jeden človek, ktorý vstupuje do politiky, do vysokej štátnej a volenej funkcie, by mal vedieť zhodnotiť svoje schopnosti, svoje možnosti a svoje osobnostné predpoklady, či na daný post má predpoklady, či danú funkciu zvládne. Ale vy ste to nevedel zhodnotiť, pretože vy kvalifikovaný a kvalitný úsudok nemáte. Tvrdíte, že opozícia už na Slovensku nikoho neoklame, že vraj nemáme z ľudí robiť hlupákov, ale, vážený Igor, jediný hlupák, ktorý na Slovensku je, sa volá Igor Matovič. A na záver už iba krásne slová populárneho slovenského speváka: „Vypadni, klamár, vypadni, podvodník, vypadni, plagiátor!“
Dvořák, Oskar, poslanec NR SR (2024-01-17):
Ďakujem veľmi pekne za slovo. Pán Šmilňák, ja sa vám chcem poďakovať za toto vystúpenie, pretože ono nebolo tak klasicky iba že edukatívne, odborné, nudné, ale ono ukázalo na konkrétnych situáciách, ako sa bežnému človeku dokáže tuto na Slovensku prijatím tejto novely zmeniť život. Ja... a... a páčila sa mi veľmi, veľmi tá ilustrácia aj na tom životnom prostredí, nielen na tých krádežiach, to porovnanie s tým zahraničím, čo to spôsobilo, čiže my už tu ne... nejdeme úplne do nejakej akože terra invicta, my už vieme, čo sa môže pravdepodobne stať, kolegyne, kolegovia už to tu spomínali na konkrétnych prípadoch. A vy ste ale aj zároveň aj spomenuli, že toto sme sa vlastne dozvedeli vďaka tomu, že vôbec opozícia tu robí nejakú, nejakú rozšírenejšiu debatu oproti klasickému procesu. A ja práve na to chcem poukázať, že to je, to je práve na tom choré, že bez, bez toho, že keby to tu vôbec neprebiehalo, tak my už sme tu prakticky mohli mať minulý týždeň alebo tento týždeň v pondelok už zrušenú špeciálnu prokuratúru, tieto tresty by sme už mali prijaté v minulom roku v decembri a nikto by si vlastne neuvedomil, že aké to má následky. Ja si dovolím tvrdiť, že ani samotní koaliční poslanci a poslankyne si to občas neuvedomujú. My keby sme tu nenaťahovali tú debatu do teraz, do januára, my by sme nevedeli napr. o tom, čo si myslí, my by sme sa nedozvedeli to stanovisko Európskej komisie, Európskej prokuratúry, Benátskej komisie, Rady prokurátorov. Vidíme, že dneska sa tu ide, tento týždeň sa tu ide prijímať rezolúcia od samotného Európskeho parlamentu. Peter Pellegrini a ostatní páni z vládnej koalície vám sľubovali, že tu prebehne nejaká odborná diskusia. No tak pani prezidentka namiesto vás organizuje tu diskusiu. Diskusia nie je v kolégiu ministra za zatvorenými dverami. A ako, ako, ako zisťujem, tak nikto sa tam, nikto sa tam nezúčastňuje. Čiže ja, naopak, vyzývam, teda že naozaj nech prebehne, stiahnite toto, toto skrátené legislatívne konanie a urobte k tomu riadnu diskusiu, ak nie... (Prerušenie vystúpenia časomerom.)
Pellegrini, Peter, predseda NR SR (2015-11-12):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 128 poslancov, za hlasovalo 80, zdržalo sa 47 poslancov, nehlasoval 1. Konštatujem, že sme schválili vládny návrh novely zákona č. 3/2010 Z. z. o národnej infraštruktúre pre priestorové informácie. Predtým, ako budeme pokračovať v hlasovaní, dovoľte, aby som na našom balkóne privítal návštevu z vcelku zaujímavej časti Slovenska, a to z Bošáckej doliny z okresu Nové Mesto nad Váhom. Vitajte u nás, pekný deň. (Potlesk.) Dúfame, že tento rok bolo dosť sliviek. Budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch, tlač 1641, bod 36 schváleného programu. Pán poslanec, uveďte hlasovanie, prosím. [Hlasovanie o vládnom návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1641.]
Kuffa, Štefan, poslanec NR SR (2014-12-09):
Ďakujem za slovo. No myslím si, že aj táto rozprava, aj tie faktické, ktoré tu som si mal možnosť vypočuť, tak to vypočujeme si rečníka, a to sú také tie rôzne ako postoje. Ale dovolím si, možno mať tuná taký iný pohľad a ako som to zase ja chápal a videl a keď v priamom prenose takto politikárčime a prekrúcame tie fakty, tak mne sa to tiež celkom nepáči. A to je tá férovosť alebo neférovosť, hej? A myslím si, že pán kolega Číž to tu spomínal. A tá férovosť je na mieste aj v politike. Ja tiež by som chcel byť férovým politikom, usilujem sa o to a neviem, že či ním stále som. Ale napríklad tí nezaradení poslanci, ja som to pochopil tak, a pán Číž to pekne povedal tuná v nadväznosti na ústavu, prijímame ústavný zákon a celé je to o tom. To nezaradení poslanci majú rozhodnúť o tom, či sa prijme alebo neprijme ústavný zákon? Treba zase vypočuť si aj ten, možno naozaj aj toho svojho oponenta, aby dostatočne kriticky, no nestačí ti na to. A to je presne to, hej, kedy v podstate treba hľadať pri ústavnom zákone širší konsenzus a tam v podstate rozhoduje počet poslancov. Nieže nemajú právo nezaradení predkladať ústavné návrhy zákonov. Majú právo aj, rovnako aj iné návrhy zákonov, ale jednoducho ide o ten výsledok pri tom už samotnom hlasovaní, teda je ten predpoklad, že takýto zákon potom neprejde, hej, lebo je to len moja iniciatíva, osobná. Áno, ja súhlasím s tým, že je tu zákon o preukázaní pôvodu majetku, je tu prijatý a myslím si, že mnoho iných zákonov, ktoré tuná máme v tejto našej krajine, nedokážeme ich dostatočne uplatňovať. A nie je problém v legislatíve v zákonoch, ale veľakrát v nás, v nás ľuďoch. Tak ešte poviem, že vždy treba dávať pozor, keď prstom ukazuješ na toho druhého, palec mieri na teba, teda na seba mysli.
Paška, Pavol, predseda NR SR (2013-10-29):
(Hlasovanie.) 138 prítomných, 137 bolo za, 1 nehlasoval. Konštatujem, že sme schválili novelu zákona č. 577. Pani poslankyňa Šedivcová uvedie v druhom čítaní hlasovanie o návrhu zákona č. 2 o kolektívnom vyjednávaní. Je to tlač 416. (Hlasovanie o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov , tlač 416.)
Ďuriš Nicholsonová, Lucia, podpredsedníčka NR SR (2018-02-06):
Ďakujem aj ja. V tomto momente prerušujem rozpravu k tomuto bodu programu, pokračovať budeme ale pravdepodobne zajtra, ale o deviatej pokračujeme skráteným legislatívnym konaním, zákonom o odstraňovaní environmentálnych, hej, dôsledkov environmentálnych škôd. Želám pekný večer. (Prerušenie rokovania o 19.04 hodine.)
Paška, Pavol, predseda NR SR (2014-03-28):
Ďakujem pekne, pani podpredsedníčka. Je 14.01 hod., pán poslanec, ja navrhujem, nebudem otvárať rozpravu, preruším rokovanie, aby potom... (Reakcia navrhovateľa.) Môžme? Lebo aby... Ak chcete a bude záujem diskutovať, tak keď to otvoríme v utorok, tak... (Reakcia navrhovateľa.) Ja len kvôli tomu, aby sme, musím dať možnosť sa prihlásiť evidentne dnes tu... (Reakcia navrhovateľa.) Dobre. Takže otváram rozpravu. Nemám písomnú prihlášku. Dávam možnosť sa prihlásiť do rozpravy ústne. Nie je záujem o rozpravu. Vyhlasujem ju za skončenú a prerušujem rokovanie. Ja v dobrom som len chcel... Ak chcete... (Reakcia navrhovateľa.) Nie, už je. Chcete ešte niečo povedať k tomu? (Reakcia navrhovateľa.) Nie. Je ukončený. Prerušujem rokovanie o tomto bode programu. Želám pekný víkend. Prerušujem rokovanie. Budeme pokračovať v utorok ráno určenými bodmi. Ďakujem pekne. (Prerušenie rokovania o 14.01 hodine.)
Halúz, Milan, poslanec NR SR (2015-09-18):
Ďakujem. Pán predseda, v rozprave vystúpili dvaja poslanci Národnej rady, pán Brocka, pán Mihál, nepodali žiadne návrhy. Vážený pán predseda, spoločná správa neobsahuje žiadne pozmeňujúce ani doplňujúce návrhy, v rozprave v pléne Národnej rady dnes neboli poslancami podané žiadne návrhy, preto, prosím, dajte hlasovať o postúpení návrhu zákona do tretieho čítania ihneď. (Reakcie z pléna.)
Beluský, Martin, poslanec NR SR (2018-05-29):
Ďakujem za slovo. Milan, títo tzv. novinári, oni vedia, že klamať je nesmierne jednoduché, a už to klamstvo sa vlastne stalo takou ich pracovnou metódou, pretože oni vedia, že my sa proti tým ich obvineniam len veľmi ťažko môžeme brániť, a sám vidíš, aké jednoduché je z niekoho spraviť nejakého agresívneho hulváta, ktorý sa neštíti hádzať dlažobné kocky do malých detí alebo tehotných žien. Ale presvedčiť verejnosť, že to nie je pravda, ti pravdepodobne bude trvať veľmi dlho, možno aj celý život, ale trpezlivosť ruže prináša a ty musíš byť vo svojej práci len trpezlivý a vytrvať a ľudia časom sami pochopia, aký si človek, aké sú tvoje ciele a o čo sa vlastne snažíš. No a k tým liberálom. Pre mňa sú to naozaj veľmi zvláštne zmýšľajúci ľudia, pretože na jednej strane predstava nejakých plných detských domovov je pre nich niečo hrozné, otrasné, čo proste nemôže byť, a na druhej strane nejaké plné imigračné centrá zaplavené imigrantmi z Ázie, z Afriky, tie im vôbec nevadia, to by boli veľmi radi, keby tu máme. Nuž ak plné detské domovy sú pre nich problémy, je to pre nich problém, čo by chceli potom títo ľudia robiť napríklad s plnými väznicami alebo plnými útulkami? A keď budeme mať plné domovy dôchodcov, tak začneme vykonávať eutanáziu? Takéto zmýšľanie a argumenty ja osobne nikdy nepochopím a iba to potvrdzuje, aké argumentácie, aké slabé argumentácie títo ľudia používajú. Ďakujem.
M. Číž, podpredseda NR SR: (2008-12-05):
Takže dovoľte teraz oficiálne prerušiť rokovanie aj o tomto bode programu, ale aj prebiehajúcej schôdze Národnej rady. Táto schôdza bude pokračovať v utorok budúci týždeň o 9.00 hodine. Ako už bolo povedané, prvý bod programu je správa SIS, ktorá bude neverejná. (Prerušenie rokovania o 13.03 hodine.)
Nash, Natália, poslankyňa NR SR (2024-01-23):
Ďakujem veľmi pekne za slovo, pán predsedajúci. Ďakujem, Viera Kalmárová, za tvoj príspevok a aj ďakujem, že si sa vrátila k výbornému a vecnému prejavu pani prezidentky v tomto pléne. Ja sa vrátim k takým trom častiam z jej prejavu. V tom prvom, kde identifikovala to, ako tu chýba absencia diskusie v tomto celom procese: „Absencia odbornej diskusie znásobuje riziká spojené s touto novelou, pretože chýba analýza všetkých jej praktických a technických dôsledkov. Jej prijatie je preto spojené so všetkými rizikami, ktoré nedostatočná príprava a absencia odbornej diskusie prinášajú.“ Ďalej sa pani prezidentka venovala aj tomu, že táto naša diskusia v žiadnom prípade nedokáže nahradiť riadny legislatívny proces: „Štandardný legislatívny proces, ktorý v sebe zahŕňa medzirezortné pripomienkové konanie, má svoj osobitý účel a ten nijako nenahrádzajú vyjadrenia poslancov v parlamente. Riadne pripomienkové konanie je verejné, zúčastňujú sa ho povinné subjekty a môžu byť vznesené zásadné pripomienky, s ktorými je následne potrebné sa vysporiadať zákonom ustanoveným spôsobom.“ A posledné sa mi veľmi páčilo, ako si nám ukázala, ako tu premiér robí ramená. Škoda, že už neklikuje, ale svaly napína, takže krásne aj pani prezidentka tu ocenila jeho úprimnosť: „Úprimnejšie zdôvodnenie zrýchleného legislatívneho konania preto vidím skôr vo výroku predsedu vlády: Politika je o moci a toto je mocenské rozhodnutie.“ Ďakujem, Vierka. (Potlesk.)
Laurenčík, Milan, podpredseda NR SR (2021-11-12):
Ďakujem. Na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Martin Beluský, nech sa páči.
Hlina, Alojz, poslanec NR SR (2013-05-31):
Ďakujem vám veľmi pekne. Ja mám možno skôr takú procedurálno-organizačnú záležitosť, že to vidno, zbožní židia tak strašne rýchlo chodia. Prečo? Aby nestrácali čas chodením, aby mohli študovať Tóru. A mne niekedy príde, aj toto, pán kolega, že tá kanonáda slov, ja som, priznám sa, nevedel, o čom to presne je. Že niekedy tie preteky s časom tak zbytočne robíme. Stráca to aj takú určitú dôstojnosť a vy viete aj pekne pomaly rozprávať, že neviem, prečo tú... (Prerušenie vystúpenia predsedajúcou.)
Zmajkovičová, Renáta, podpredsedníčka NR SR (2013-01-31):
S faktickými poznámkami šesť poslancov. Uzatváram možnosť prihlásiť sa s faktickou poznámkou. Pán poslanec Martvoň.
Zmajkovičová, Renáta, podpredsedníčka NR SR (2013-12-17):
Pán poslanec Mikloško.
B. Bugár, podpredseda NR SR: (2001-10-03):
M. Maxon, poslanec: Ďakujem pekne. Pán minister, vy zastupujete pána ministra Macejka. Dosť intenzívne sa usmievate, keď diskutujú moji kolegovia. Vám je do smiechu, aj keď idete o 20 % zvyšovať ceny plynu. Ja som však presvedčený, že z objektívnych dôvodov vás ten smiech prejde. Takže nežartujte o veciach, ktoré sú vecami vážnymi. A to, čo prezentoval pán poslanec Jasovský, má, samozrejme, ešte ďalšie nadväznosti. Stalo sa už tradíciou tejto vlády, že je schopná mnoho pozitívnych riešení bez akéhokoľvek rozmýšľania, bez mihnutia oka zrušiť, bez toho, že by našla alternatívu. Veľmi správne pán poslanec Jasovský poznamenal, že len sprievodné náklady na zrušenie Štátneho fondu rozvoja cestného hospodárstva budú niekoľko desiatok miliónov a ešte stále visí otáznik, že ako sa k tomu problému postavia poskytovatelia týchto úverov, pretože sa bude meniť subjekt prijímateľa a bude sa meniť aj subjekt, ktorý by tento úver mal splácať. Takže ak na jednej strane čiastočne ústretové riešenie aj vo väzbe možno ku kategorizácii motoristov, na druhej strane niekoľko desiatok otáznikov s jedným veľmi veľkým výkričníkom. V oblasti rozvoja cestnej infraštruktúry táto vláda nespravila nič, naopak, to, čo bolo pozitívne, všetko znehodnotila.
Mojš, Milan, poslanec NR SR (2017-06-13):
Vážený pán predsedajúci, vážené panie poslankyne, vážení páni poslanci, pán minister, Výbor Národnej rady Slovenskej republiky pre hospodárske záležitosti ma určil za spravodajcu k predmetnému vládnemu návrhu zákona. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 31. augusta 2017 a v gestorskom výbore do 5. septembra 2017. Ďakujem, pán predsedajúci. Prosím, otvorte rozpravu.
Glváč, Martin, podpredseda NR SR (2018-06-15):
Vážené panie poslankyne, vážení páni poslanci, otváram štvrtý rokovací deň 33. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Fedor, Kaliňák, Kvorka, Marosz, Martinák, Mizík a Mora. Podľa schváleného programu pristúpime k Správe generálneho prokurátora Slovenskej republiky o činnosti prokuratúry v roku 2017 a poznatkoch prokuratúry o stave zákonnosti v Slovenskej republike . Správa je pod tlačou 980 a spoločná správa výborov má tlač 980a. Dávam slovo prvému námestníkovi generálneho prokurátora Slovenskej republiky Petrovi Šufliarskemu, aby v zastúpení generálneho prokurátora správu uviedol. Nech sa páči.
Kadúc, Miroslav, poslanec NR SR (2013-12-17):
A keď nie, tak sťahujeme, ale tak prekladáme.
Figeľ, Ján, podpredseda NR SR (2013-02-06):
Ďakujem pekne. Na vystúpenie pána poslanca Fecka sú dve faktické poznámky. Nech sa páči, pán Gábor Gál.
Blanár, Juraj, podpredseda NR SR (2022-09-22):
Pán spravodajca nevyužije svoju možnosť na vystúpenie, aspoň mi nedal vedieť. Netreba, hlasovanie bude, tak ako som avizoval, 11.30 h o tomto návrhu. Prerušujem rokovanie o tomto bode programu. Budeme postupovať v rokovaní ďalším bodom, ktorým je prvé čítanie o návrhu poslancov Národnej rady Slovenskej republiky Vladimíry Marcinkovej, Vladimíra Ledeckého, Anny Zemanovej a Michala Luciaka na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov . Tento návrh zákona je pod parlamentnou tlačou 1119. Návrh na pridelenie výborom je v rozhodnutí 1170. Teraz udeľujem slovo jednej z navrhovateliek, pani poslankyni Vladimíre Marcinkovej, aby tento návrh ústavného zákona uviedla v snemovni. Nech sa páči.
Grendel, Gábor, podpredseda NR SR (2021-05-13):
S reakciou na faktické poznámky pán minister životného prostredia Ján Budaj.
Kollár, Boris, predseda NR SR (2020-07-08):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 9. schôdze Národnej rady Slovenskej republiky podľa schváleného programu informáciou poslancov Európskeho parlamentu, ktorí boli zvolení na území Slovenskej republiky, o možnostiach čerpania finančných zdrojov Európskej únie na podporu ekonomiky Slovenskej republiky . Je mi cťou privítať poslankyne a poslancov Európskeho parlamentu, ktorí sa počas tohto volebného obdobia prvýkrát zúčastňujú rokovania Národnej rady Slovenskej republiky. Cieľom pozvania je priblíženie možnosti čerpania finančných zdrojov z Európskej únie. Toto stretnutie má o to väčší význam, pretože nás v najbližšom období čakajú výzvy spojené so znižovaním dopadov koronakrízy a s naštartovaním ekonomiky. Pripravuje sa tu veľký balík finančnej pomoci, ktorý Slovenská republika nesmie premárniť. Prosím poslankyne a poslancov Európskeho parlamentu, aby pri nastavovaní čerpania pomoci urobili maximum v rámci svojho pôsobenia. Politická príslušnosť k jednotlivým frakciám či názorové nezhody musia ísť bokom. Prioritou musia byť občania Slovenskej republiky a efektívne čerpania pomoci. Národný záujem by mal mať najväčšiu váhu a prioritu. Naším cieľom je otvoriť kultivovanú diskusiu o možnostiach čerpania tejto pomoci. Verím, že zástupcovia Európskeho parlamentu prinesú konštruktívne a obohacujúce názory. Poslanci Európskeho parlamentu budú postupne vystupovať v poradí, v akom sa prihlásili. Jedna zmena je len tá, že po pánovi poslancovi Štefancovi vystúpi pán Pollák, nakoľko má neodkladné pracovné záležitosti v Bruseli a musí odletieť. Teraz dávam slovo pánovi poslancovi Európskeho parlamentu Ivanovi Štefancovi. Pán poslanec, nech sa páči, máte slovo.
P. Prokopovič, poslanec: (2006-12-13):
V rámci rozpravy pán poslanec Pelegrini požiadal vyňať na samostatné hlasovanie body 31 a 37 zo spoločnej správy, nakoľko korešpondujú s jeho pozmeňujúcimi návrhmi. Prosím teda, aby ste dali hlasovať o návrhoch zo spoločnej správy pod bodmi 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 32, 33, 34, 35 a 36 s odporúčaním gestorského výboru schváliť.
Kosová, Ingrid, poslankyňa NR SR (2024-01-24):
Ďakujem za slovo, pán predsedajúci, a ďakujem aj tebe, že si nám opäť pripomenul, že vláda vlastne doteraz ani dostatočne nevyargumentovala, prečo je nutné novelu schvaľovať v skrátenom legislatívnom konaní. Na druhej strane ale pri obhajobe samotnej novely operuje tým, že zákon je nutné prispôsobiť moderným štandardom a moderným trendom. A pri stanovení výšky trestných sadzieb a, samozrejme, aj premlčacích dôb, vychádzala z porovnania so sadzbami vo Fínsku, v Rakúsku, Česku či Nemecku. My sme nikdy nepopierali, že Trestný zákon je, samozrejme, dôležité aktualizovať, ale riešením predsa nie je skopírovanie trestných a premlčacích sadzieb, tak ako to majú v Rakúsku alebo v Nemecku a ja neviem kde ešte všade. Nemôžeme sa predsa porovnávať s krajinami, kde je oveľa vyššia životná úroveň a zároveň aj oveľa nižšia miera korupcie. Správne číslo je to, ktoré vznikne po celospoločenskom konsenze a tvorbe novely v participatívnom procese cez medzirezortné pripomienkovacie konanie. Ale toto sa nestalo. Zákon vznikal v podstate na ministerstve spravodlivosti a písal ho Marek Para, Dávid Lintner a ešte nejakí ľudia z ministerstva, ktorí mali všetci problém so zákonom, a ich prípady dozoroval práve Úrad špeciálnej prokuratúry, ktorý idú zrušiť. Tak ja sa pýtam, že čo je toto ak toto nie je konflikt záujmov? Výsledkom je ale to, že už teraz máme tu desiatky zásadných odborných výhrad, a samozrejme, tisícky protestujúcich, ktorí volajú po zastavení týchto zmien Trestného zákona a rušení ÚŠP. A najlepšie je, že sama koalícia avizuje, že novela potrebuje úpravy a pozmeňovacie návrhy. Keby sa tak neponáhľali, tak by to nemuseli upravovať. A stiahnite ju radšej a prepracujte, that’s all. Ďakujem.
Baška, Jaroslav, poslanec NR SR (2010-08-05):
Ďakujem za slovo. Pani poslankyňa Gibalová, ja som hovoril, keby že lepšie počúvate, o termíne vyhlásenia volieb do samosprávy, miest a obcí 27. novembra a tento termín vyhlásil predchádzajúci predseda Národnej rady ešte pred 12. júnom, pred konaním parlamentných volieb. Čiže stále bola tá lehota, tá prekážka § 2d, zákona o obecnom zriadení. Pán poslanec Fronc, neviem či ste mysleli Afganistan, možno ste skôr mysleli asi Irak, my sme nikdy nehovorili, že nejakým spôsobom neposilníme misiu ISAF v Afganistane, a keď si zoberiete aj to trojnásobné navýšenie, alebo vždy, keď sme predkladali mandát do navýšenia, do misie ISAF v Afganistane, tak vždy bol náš poslanecký klub za takéto navýšenie.
Vášáryová, Magdaléna, poslankyňa NR SR (2014-11-09):
Ďakujem veľmi pekne. Je mi veľmi ľúto, a teraz mi je to ešte viacej ľúto, že husi zagágali. Ale prečo, preboha, ja som nikoho osobne neosočila. Na rozdiel od toho, že som si zistila, že napríklad herečka je dnes nadávka, absolútna nadávka. Poviem kolegyniam, aby vedeli, že v SMER-e je herečka nadávka. Ale ja som predsa nikoho z vás neobvinila. Ja som len povedala, že tá bírešská mentalita, ktorá znamená kradnúť všetko okolo seba, čo sa dá, tá teraz začína prevažovať. Ale, prosím vás, ja som vás nechcela ponížiť tým, že vy teraz začnete hovoriť, že vy nie ste z bírešskej rodiny. Mňa nezaujíma, z akej ste rodiny. Vy máte presne taký istý mandát ako ja sedieť v parlamente, to je všetko, čo ma zaujíma, a ja vás rešpektujem ako kolegov. Ale ja som pomenovala situáciu, v ktorej sme sa ocitli. A my musíme z tejto situácie von, pretože táto situácia nás zničí, táto situácia zmení túto republiku na korisť, na korisť. A keď bude vnútorná korisť, tak natoľko som odborníčkou na zahraničnú politiku, že potom sa stane vonkajšou korisťou. A nemyslíte si, že keď sme teraz v Európskej únii a v NATO, že i táto situácia sa nemôže zmeniť a že toto je už navždy. Toto nie je navždy, toto je súboj každý deň o našu normálnu, bezpečnú budúcnosť slušných ľudí. Tu predsa ide o to, aby sme zostali slušným štátom. Alebo nie?
V. Veteška, podpredseda NR SR: (2004-10-21):
Otváram všeobecnú rozpravu. K tomuto návrhu zákona som nedostal žiadne písomné prihlášky. Ústne, prosím, kto sa hlási do rozpravy? Nikto sa nehlási. Keďže sa nikto nehlási, vyhlasujem všeobecnú rozpravu za skončenú a prerušujem rokovanie o tomto bode programu. Ďalej bude nasledovať prvé čítanie o návrhu poslanca Národnej rady Slovenskej republiky Tibora Cabaja na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku . Návrh zákona ste dostali ako tlač 890, návrh na jeho pridelenie výborom máte v rozhodnutí 893. Dávam slovo poslancovi Cabajovi, aby návrh zákona uviedol. Nech sa páči.
Poliačik, Martin, poslanec NR SR (2016-04-20):
Ďakujem veľmi pekne. Aj pani poslankyni ďakujem za jej reč. A ja som s ľuďmi, ktorí boli odsúdení..., alebo nieže odsúdení, ktorým sa stalo, že museli tráviť svoj život vo vozíčku, strávil rok svojho života ako ich osobný asistent. Robil som im ruky, nohy a čo bolo treba. Nerobil som to v tomto štáte a tým pádom, keď som sa vrátil na Slovensko, tak som mohol ten anglický systém pomoci klientom a to, čo máme na Slovensku, porovnávať a, pani poslankyňa, počítajte s mojím hlasom a s mojím podpisom pri čomkoľvek, čo by mohlo ľuďom s postihnutím na Slovensku pomôcť. Máme tu mnoho politikov, ktorí sa oháňajú tým, že máme budovať silný štát, a v tom istom čase častokrát tí istí politici nebudujú silný štát, ale budujú štát pre silných. Budujú štát, v ktorom sa nemyslí na to, že cez ten obrubník má prejsť aj človek na vozíčku. Myslí sa iba na tom, koľko percent z položenia toho obrubníku komu pôjde. A teda ak budete prichádzať s návrhmi, ako spraviť prostredie lepšie, menej bariérovité, aby ste sa v ňom mohli pohybovať, tak čokoľvek budete potrebovať – a mohol by som vám s tým nejakým spôsobom pomôcť či hlasom, či podporou, či podpisom – tak, prosím, počítajte so mnou. Ďakujem.
Paška, Pavol, predseda NR SR (2012-10-29):
Pani poslankyňa, chcete reagovať? (Reakcia poslankyne.) Nie. Takže poprosím pána poslanca Vašečku o vystúpenie v rozprave. (Reakcia z pléna.) Aha, prepáčte, pán spravodajca sa hlási, má prednosť v súlade s rokovacím poriadkom v rozprave.
P. Paška, predseda NR SR: (2008-06-18):
(Hlasovanie.) 140 prítomných, 114 bolo za, 4 proti, 20 sa zdržali, 2 nehlasovali. Konštatujem, že sme návrh zákona pridelili výborom a určili lehoty na prerokovanie. Ďakujem, pán spravodajca. Pán predseda výboru pre financie, rozpočet a menu pán Jozef Burian uvedenie hlasovanie v prvom čítaní o vládnom návrhu zákona, ktorým sa mení a dopĺňa zákon č. 523 o rozpočtových pravidlách verejnej správy. Je to tlač 652.
Pellegrini, Peter, predseda NR SR (2015-10-21):
Na vaše vystúpenie jedna faktická poznámka. Dve faktické. Končím možnosť prihlásiť sa s faktickými poznámkami. Pani poslankyňa Nicholsonová.
V. Veteška, podpredseda NR SR: (2005-11-09):
Panie poslankyne, páni poslanci, prosím, keby ste zaujali svoje miesta. Pani Bollová, procedurálny návrh? Pani Bollová? Prihláška s interpeláciami? Ale ja som včas vyhlásil aj ústne, aj písomne. Je všeobecný súhlas, aby vystúpila? Nech sa páči. (Nesúhlasná reakcia pléna.) Páni poslanci, ešte vám chcem jednu vec povedať. Pani poslankyňa ešte pred začatím tohto bodu bola za mnou a povedala, že bude vystupovať. Ale v súlade s rokovacím poriadkom ja som naozaj vyhlasoval, kto je za. (Reakcia poslankyne.) Prosím, keby ste vašu interpeláciu odovzdali písomne. Buďte taká láskavá. Musíme pokračovať v súlade s rokovacím poriadkom. Teraz pristúpime k hlasovaniu. Najskôr budeme hlasovať o legislatívnom zámere návrhu zákona o založení akciovej spoločnosti Lesy Slovenskej republiky (tlač 1308). Prosím spravodajcu pána Miroslava Maxona, aby uviedol hlasovanie. Pán Maxon nie je prítomný. Budeme hlasovať o ďalšom bode. Dúfam, že medzitým sa dostaví do rokovacej sály. Pani poslankyňa Bollová. D. Bollová, poslankyňa: Ďakujem pekne. Pán podpredseda, ak nemáte toľko zhovievavosti, keď som bola za vami predtým, že mi nedovolíte vystúpiť, chcem sa spýtať (reakcia z pléna), lebo je to proti poriadku, chcem sa spýtať, v súlade s akým rokovacím poriadkom sme dostali návrh na uznesenie Národnej rady Slovenskej republiky v takejto podobe? Zdrap počarbaného papiera. To je návrh na uznesenie? To vám vôbec neprekáža! To je v súlade s rokovacím poriadkom.
Bugár Béla, podpredseda NR SR (2017-03-29):
Nech sa páči, prezentujme sa a hlasujme. (Hlasovanie.) Prítomných 147, za 129, zdržalo sa 18 poslancov. Konštatujem, že návrh pána Dostála sme schválili.
Beblavý, Miroslav, poslanec NR SR (2016-06-16):
Ďakujem pekne, pán minister. V prvom rade dovoľte mi oceniť, že ste naozaj odpovedali na tú otázku. Dovoľte mi, zároveň povedať, že keď ste v tej druhej polovici odpovede odpovedali spontánne a osobne, bola to podľa mňa oveľa lepšia odpoveď ako tie úradnícke veci, ktoré vám tam napísali na začiatok. Takže chcem to naozaj oceniť, je to skutočná diskusia, taká, aká má v parlamente byť. Dovoľte mi možno aj vysvetlenie, prečo je tá otázka, a potom predsa len to doplniť ešte v jednej veci. Táto otázka ako aj ďalšie, ktoré som si vám dnes dovolil s kolegyňami položiť, vyplýva naozaj z presvedčenia, že aj pohľady a problémy občanov, ak majú nejaký systémový charakter, by sa sem mali dostať. A my sme sa rozhodli takto využiť dnes túto hodinu otázok vo vzťahu k školstvu a sme rodičov požiadali, aby nám dali takéto problémy. Túto otázku sme vybrali preto, a potvrdilo sa to aj na včerajšom stretnutí zástupcov školského výboru so zástupcami rodičov, kde boli aj vaši kolegovia, napríklad pani poslankyňa Smolíková, že tento problém, ktorý aj tu riešime, je problém systémový, teda naozaj nejde o nejakú výnimočnú situáciu, a je to situácia, keď rodič dieťaťa so zdravotným postihnutím, ktorý ho naozaj vypiple vo veľmi ťažkých podmienkach, kde tento štát ani spoločnosť neposkytujú nejakú významnejšiu podporu v takejto ťažkej životnej situácii, ho dokáže natoľko vypiplať, že sa dostane na strednú školu a zrazu po tom, čo sa podarilo horko-ťažko vybrať asistentov počas toho primárneho, a teda nižšieho sekundárneho vzdelávania, zrazu ten asistent znovu chýba. Ja úplne chápem to, čo ste povedali s tou výzvou. A teraz to nemyslím nejak v zlom voči vám. Ja si aj cením, že idete do toho. Ale obidvaja vieme, že nie je to systémové riešenie. To systémové riešenie je naozaj zmeniť ten normatívny systém financovania tak, aby všetky tieto veci boli štandardnou súčasťou vzdelávania pre tie deti, ktoré to potrebujú. A chcem sa vás tu preto spýtať, že či počítate s tým, že počas vášho mandátu dospejeme k takejto situácii, keď vás budeme kontrolovať teda pri ukončení činnosti tejto vlády, že máte ambíciu, aby už takéto veci nemuseli byť riešené mimoriadnymi výzvami ani ničím iným a boli štandardnou súčasťou... (Prerušenie vystúpenia časomerom.)
Čepček, Martin, poslanec NR SR (2021-02-25):
Ďakujem, pán poslanec. Na organizačnom oddelení mi bolo povedané, že tak text návrhu sa meniť nedá, preto som musel navrhnúť zmenu uznesenia. To je prvá vec. A parlament je v tejto veci suverén, to znamená, nie vláda riadi, ale máme tu parlamentnú demokraciu, takže sa môže parlament uzniesť, na čom, na tom, na čom chce. A som poslanec pre ľudí a ak, ak mám niečo dodržiavať, ako aj občania, chceme od nich, aby niečo dodržiavali, tak bol by som rád, aby to bolo písomne. To znamená, ak je tam chyba, v tom uznesení, tak potom. Ďakujem.
Pellegrini, Peter, predseda NR SR (2023-12-18):
Pán poslanec Čaučík.
Daniš, Zoltán, poslanec NR SR (2014-09-12):
Vážená pani podpredsedníčka, dovoľte mi v súlade s § 79 rokovacieho poriadku predložiť Národnej rade spoločnú správu výborov o prerokovaní návrhu poslancov Národnej rady Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám (tlač 1047a) vo výboroch v druhom čítaní. Uvedený návrh zákona bol uznesením Národnej rady pridelený na prerokovanie ústavnoprávnemu výboru, výboru pre financie a rozpočet a výboru pre ľudské práva a národnostné menšiny ako gestorskému výboru. Uvedené výbory vládny návrh zákona prerokovali v určenej lehote a zhodne ho odporúčali Národnej rade schváliť s pripomienkami. Gestorský výbor nedostal žiadne stanoviská od poslancov tých výborov, ktorým návrh zákona nebol pridelený na prerokovanie. Pozmeňujúce návrhy, ktoré vyplývajú z uznesení výborov, sú uvedené v časti IV spoločnej správy. Gestorský výbor navrhuje o nich hlasovať spoločne s odporúčaním schváliť. Gestorský výbor odporúča Národnej rade aj zákon ako celok schváliť v znení pripomienok uvedených v spoločnej správe výborov. Spoločná správa výborov bola schválená uznesením gestorského výboru č. 138 z 9. septembra 2014. Vážená pani podpredsedníčka, otvorte, prosím, rozpravu.
Laurenčík, Milan, podpredseda NR SR (2021-06-17):
Posledná faktická poznámka, pani poslankyňa Mária Šofranko, nech sa páči.
P. Paška, predseda NR SR: (2008-05-22):
(Hlasovanie.) 135 prítomných, 58 bola za, 74 proti, 3 sa zdržali. Tento návrh sme neprijali.
Suja, Miroslav, poslanec NR SR (2021-11-03):
Ďakujem za slovo, pán predsedajúci. Pán poslanec Kuffa predniesol pár čísel, odborných vyjadrení, citácií. Bol to perfektný prejav, ktorý zhrnul v krátkosti, lebo nemal na to viacej času všetko, čo tých ľudí na vidieku trápi a dal do toho aj odborné argumenty, analýzy. Ale ja si myslím, že môže hovoriť človek tu čokoľvek, akokoľvek, pročkovcov aj tak nepresvedčíte. Nepresvedčíte a ani sa nečudujem, že sa obracajú už aj vlastní poslanci, dokonca z pročkovcov, chrbtom k vlastnému klubu. Viete, vy idete proti 2,7 mil. ľuďom, ktorí žijú na vidieku, a znepríjemníte život ďalším, ktorí s tým vidiekom majú niečo spoločné. Bez akejkoľvek hĺbkovej analýzy, bez akejkoľvek hĺbkovej analýzy, to aj pre pána Pročka, bez akejkoľvek dopadovej štúdie, páni, bez akejkoľvek dopadovej štúdie, tak ako to povedal poslanec Kuffa. Nemáte absolútne nič. Ani neviete, že to hodnota 500 mld. je lesov, ani to neviete, vy predkladatelia, ktorí ste tu. A vy si idete dovoliť predniesť zákon, ktorý sa dotkne priamo 50 % obyvateľstva a nepriamo ďalších, ktorí sú naviazaní na vidiek alebo tam majú korene, alebo tam chodia úplne z opačného konca. Bez toho, že by sme mali nejaké dopadové štúdie alebo odborné analýzy, bez všetkého, bez všetkého. Ľudia, ktorí nemajú v danej oblasti žiadne vzdelanie, si dovolia predložiť takýto zákon a robiť bieleho koňa ekoteroristom a Budajovi.
Laššáková, Jana, podpredsedníčka NR SR (2015-05-15):
S reakciou pán podpredseda Číž.
Šeliga, Juraj, podpredseda NR SR (2020-03-25):
Pán poslanec Kremský.
Paška, Pavol, predseda NR SR (2012-08-10):
Hlasujeme. (Hlasovanie.) 127 prítomných, 121 bolo za, 4 sa zdržali, 2 nehlasovali. Tento návrh pána poslanca Matoviča sme schválili.
Bugár, Béla, podpredseda NR SR (2017-02-09):
Pani poslankyňa Blahová.
Sopko, Miroslav, poslanec NR SR (2018-12-03):
Ďakujem za slovo, pani predsedajúca. Oceňujem naozaj vecný príspevok mojej poslaneckej kolegyne Soni Gaborčákovej. A myslím si, že práve to, že sme tu už mali od roku 2010 tento zákon o dotáciách v pôsobnosti ministerstva práce, sociálnych vecí a rodiny, kde sa už nachádzala tá formulácia, o ktorej sme sa tu už bavili, o „inom jedle“. Práve ten čas nám ukázal aj v praxi, akým spôsobom sa to často v mnohých školách deje a akým spôsobom sa teda, dochádza k tomu, že deti, ktoré v tom čase boli v tej kategórii sociálneho ohrozenia, sociálneho vylúčenia, boli odbité tými suchými obedmi, tými balíčkami. Práve ten čas nám ukázal, ako formulácia, ktorá nemá presné vymedzenie a nie je jasne stanovená, sa potom môže v praxi ukazovať. Teda je to pre nás aj príklad toho, aby sme vždy pozerali aj na negatívne príklady, ktoré nám ukazuje prax, keď sa nejaké opatrenie uplatňuje a aby sme sa z toho v budúcnosti vyvarovali, a nie, aby sme to obhajovali. Ďakujem.
P. Miššík, poslanec: (2004-10-20):
Teraz budeme hlasovať o ďalšom pozmeňujúcom návrhu, ktorý som podal ja, a týka sa kvantifikácie vplyvu navrhovaného zákona na schodok verejnej správy.
Laššáková, Jana, podpredsedníčka NR SR (2014-11-08):
S reakciou pán poslanec Matovič. Nech sa páči.
Bugár, Béla, podpredseda NR SR (2018-03-26):
Vypnite mikrofón pánovi poslancovi.